**SKRB O SEBI**

OPIS AKTIVNOSTI:

Očistiti ili pospremiti stol nakon jela ili bavljenja određenom aktivnošću.

ZADATAK:

Kada učenik pojede obrok, zamoliti ga da odnese tanjur i pribor za jelo u sudoper, te ubrusom obriše usta i baci ga u koš za smeće.

Kada je gotov s određenom aktivnosti (igra, likovna aktivnost, slaganje i sl.) zamoliti ga da pospremi stvari na mjesto.

Po potrebi mu pokazivati gdje ih treba spremiti, ponavljati mu uputu „Pospremi.“ i/ili ga voditi za ruku.

**RADNI ODGOJ**

OPIS AKTIVNOSTI:

Izrezati krug i kvadrat.

ZADATAK:

Dati učeniku papire s likovima kruga ili kvadrata (koje ste mu prethodno nacrtali), pokazati mu kako ih izrezati na jednom primjeru, te ostatak izrezati zajedno s njim.

Nije nužno izrezati sve likove isti dan.

Učeniku pomognite na sljedeći način:

1. Vodite mu ruku dok izrezuje;

2. Potičite ga ukoliko posustane: „Hajde, još malo!/ Bravo, dobro režeš!/ Lijepo se trudiš.“

3. Ukoliko je moguće, što više ga potičite na samostalan rad.

**GLAZBENA KREATIVNOST**

OPIS AKTIVNOSTI:

Pokazati traženi instrument na slici.

ZADATAK:

U prilogu su četiri slike glazbenih instrumenata (gitara, klavir, harmonika i bubanj).

Pokažite ih učeniku jednu po jednu uz imenovanje svake, podignite dvije slike i zamolite učenika da vam doda onu koju tražite (primjerice: „Dodaj mi gitaru.“)

Po potrebi ga podsjećajte na točan odgovor pokazivanjem tražene slike.

SLIKE:







